தி.மு.க. தலைவர் கருணாநிதி கடந்த சில மாதங்களாக உடல்நலக் குறைவு காரணமாக வீட்டிலேயே ஓய்வு எடுத்து வருகிறார். அவருக்கு மருத்துவர் குழு தேவையான சிகிச்சை அளித்து வருகிறது. இந்த நிலையில் கடந்த சில தினங்களுக்கு முன் அவர் காவேரி மருத்துவமனையில் அனுமதிக்கப்பட்டார். அவருக்கு மூச்சுக்குழாய் மாற்றப்பட்டது. பின்னர் அவர் வீடு திரும்பினார். தொடர்ந்து அவர் கோபாலபுரம் வீட்டில் ஓய்வு எடுத்து வருகிறார். அவருக்கு மருத்துவர்கள் உரிய சிகிச்சை அளித்து வருகின்றனர். நேற்று முன்தினம் அவருக்கு காய்ச்சல் ஏற்பட்டது. தற்போது அவரது உடல்நிலையில் முன்னேற்றம் ஏற்பட்டுள்ளது.